A-76

A A-76 ou autovía do acceso centro a Galicia é unha autovía española en proxecto que prevé unir as cidades de Ponferrada e Ourense pasando por Monforte de Lemos.

Seguirá un percorrido similar ao da estrada N-120, a través das provincias de León, Lugo e Ourense, pasando por grandes vilas como O Barco de Valdeorras, A Rúa, Quiroga e Monforte de Lemos.

Espérabase que estea acabada en 2018, mais aínda non comezaron as obras.

Proceso de creación
En 2004 o PSOE presentou a promesa electoral de desdobrar a N-120 (Logroño-Vigo) en autovía no treito que discorre desde Ponferrada ata Monforte de Lemos. Esta promesa foi reiterada por parte de José Blanco, sendo oposición, na localidade monfortinahttp://www.youtube.com/watch?v=4O7aUwiPv6M Vídeo da campaña electoral de 2004. Mitin en Monforte]. YouTube. e despois, unha vez máis, xa co goberno de José Luis Rodríguez Zapatero en España.

O proxecto formulárase nun principio coa intención de proporcionar acceso ao centro de Galicia unindo Monforte de Lemos e Ponferrada. Máis tarde considerouse a idoneidade de prolongalo ata a cidade de Ourense. Posteriormente contemplouse a A-76 como unha autovía para conectar as cidades de Ponferrada e Ourense, por Monforte de Lemos, cun trazado paralelo ao da N-120.

Está contemplada no Plan Estratéxico de Infraestruturas de Transporte do Ministerio de Fomento.

Trazado e polémica
En 2006 o Ministerio de Fomento, a través da empresa consultora de proxectos encargada do estudo informativo (Prointec), remitiulles ós alcaldes das corporacións das vilas afectadas as catro alternativas ao trazado que se contemplaban:

As dúas primeiras transcorren polas actuais N-120 e N-536 respectivamente, na súa saída do Bierzo cara a Ourense.
 A terceira segue o trazado de conexión da cidade de Ourense co oriente da provincia e o Bierzo polas estradas autonómicas galegas OU-636 e OU-536 (antiga N-120), que discorre por Esgos, Maceda, Montederramo, A Teixeira, Castro Caldelas, San Xoán de Río, A Pobra de Trives e Larouco ata a localidade da Rúa. 
 A cuarta contempla un trazado alternativo desde Canaval (Sober) ata Ourense, a través da Ribeira Sacra.

A diversidade de trazados provocou un conflito entre comarcas e partidos políticos.A autovía A-76 enfronta ás comarcas das dúas beiras do Sil. Vieiros, 13 de marzo de 2007 O 25 de xaneiro de 2007, nunha reunión con sindicatos, axentes sociais, e a comisión de seguimento da autovía do trazado lugués, José Blanco, secretario de organización do PSOE, asegurou que "a súa palabra vale máis que a de calquera cargo do Ministerio de Fomento". Reiterou a promesa do trazado polas terras de Monforte de Lemos e anunciou, así mesmo, que se construiría unha vía de alta capacidade coa Pobra de Trives, o que foi criticado por partidarios do trazado trivés.A Plataforma pro A-76 por Trives podería denunciar a José Blanco por afirmar que a futura autoestrada pasará por Monforte

Entre tanto, tras senllas reunións cos representantes das plataformas que apoian os distintos trazados, responsables do Ministerio de Fomento coma o secretario de estado de Infraestruturas, Víctor Morlán, aseguraron que o trazado final se decidiría en base a "criterios técnicos". Os partidarios do trazado trivés realizaron unha cadea humana de protesta o 19 de agosto de 2007 por unha parte da estrada que comunica Trives con Larouco.10 kilómetros de cadena humana en Trives para pedir una autopista

Finalmente, o trazado da autovía A-76 pasará por Monforte de Lemos e conectará co Porto Seco que se está a construír en Monforte.

 Tramos 
 Tramo Quilómetros Estado (2020)A-6 (Villamartín da Abadía) - Requeixo  6,35  Proxecto terminado (licitado en decembro do 2014) O expediente de Información Pública foi aprobado o 14 de marzo do 2019(pendente licitación de obras)	Requeixo - A Veiga de Cascallá  11,95  En redacción do proxecto (adxudicado en xuño do 2017)	A Veiga de Cascallá - O Barco de Valdeorras (Este)  8,5  Proxecto terminado (licitado en decembro de 2014) O expediente de Información Pública aprobouse o 10 de maio do 2018Modificación da nova información pública - pendente de aprobación(pendente licitación de obras)	O Barco de Valdeorras (Este) - (Vilamartín) - Rúa  16,9  Estudo informativo terminado (pendente licitación do proxecto)	Rúa - (San Miguel de Montefurado) - Figueiredo  6,59  Estudo informativo terminado (pendente licitación do proxecto)	Figueiredo (Soldón) - (Quiroga) - San Clodio  7,58  Estudo informativo terminado (pendente licitación de proxecto)	San Clodio - Carballo de Lor  13,52  Estudo informativo terminado (pendente licitación do proxecto)	Carballo de Lor - Pobla do Brollón  7,62  Estudo informativo terminado (pendente licitación de proxecto)	 Pobla do Brollón - Monforte (Este)  5,7  Estudo informativo terminado (pendente licitación do proxecto)	 Circunvalación sur de Monforte  Monforte (Este) - Babela   7,7  En redacción do proxecto (adxudicado en xullo do 2018)	 Babela - Os Peares  15,82  Estudo informativo terminado (pendente licitación do proxecto)	 Os Peares (Barra de Miño) - Lagariños A-56  22,92  Estudo informativo terminado (pendente licitación do proxecto)

 Notas 

 Véxase tamén 
 Outros artigos 
Autoestradas e autovías de Galicia

 Ligazóns externas 
Web da Plataforma Pro-Autovía A-76, Corredor 3 por Ourense
Web do Foro Terra de Lemos

Categoría:Autovías interurbanas de España
Categoría:Autovías do Estado en Galicia
Categoría:Estradas da provincia de Lugo
Categoría:Estradas da provincia de Ourense